Akop Ovnatanyan (kiçik)

Akop Mkrtumoviç Ovnatanyan (Yakov Nikitiç Avnatamov) kiçik (; ) — erməniəsilli Rusiya və İran portret rəssamı.

Akop Ovnatanyan erməni incəsənəti tarixində yeni mərhələyə start vermişdir. O, XIX əsrin Tiflis rəssamları arasında ən görkəmli şəxs hesab edilir. Məbədləri və miniatürləri çəkən Nağaş Ovnatanın Ovnatanyanlar sənətkarlar sülaləsinə aid idi. Akop Ovnatanyan dəzgahlı sekulyar portretin ilk ustalarından biri olmuş, realistik üslubu erməni miniatürlərinin incəlik xarakteristikasını birləşdirərək yağlı boya ilə çəkmişdir.

 Həyatı 
Akop Mkrtumoviç Ovnatanyan 1806-cı ildə Rusiya imperiyasının bir hissəsi olan Tiflis şəhərində anadan olmuşdur. O, Nağaş Ovnatanın Ovnatanyanlar sənətkarlar sülaləsinin nümayəndəsi idi. Təhsilini kilsə rəssamı olan atası Mkrtum Ovnatanyandan almışdır. 23 yaşında ikən İmperator Rəssamlıq Akademiyasına daxil olmaq məqsədilə Sankt-Peterburqa getmiş, amma yaşına görə qəbul olunmamışdır.Акоп Овнатян / Hakop Hovnatanian (Альбом репродукций). — Ереван: Издание Дома художника Армении, 1969. — тираж 4000 экз., 22 цв. репродукции.

Ovnatanyan uzun illər erməni təsviri sənətində əsas olan rəsmlərində dini mövzuları əhatə etməyən ilk erməni rəssamlarından biri olmuşdur. Akop Ovnatanyan özündən sonra müasirlərinin çoxlu sayda portretini qoymuşdur. O, erməni portret sənətinin banilərindən biri olmuşdur.

Akop Ovnatanyan Tiflisdə portret rəssamı kimi çox məşhur olmuşdu, lakin tezliklə ortaya çıxan fotoqrafiya sənətinə görə o, populyarlığını itirmişdir. Bu, onu 1870-ci illərdə İrana köçməyə məcbur etmiş və 1881-ci ildə orada vəfat etmişdir.

Ovtanyanın əsərləri 1920-ci ildə ölümündən sonra Ruben Drampyanın fəal iştirakı ilə yenidən kəşf edilmişdir. Onun şah əsərləri arasında Natali Teumyan, Qurbenkova, Karadyan, Astvatsatur Sarkisyan və katolikos Nerses Aştaraketsinin portretləri var. Rəssamın 50-dən çox portreti məlumdur. Hal-hazırda Ovtanyanın əsərləri muzeylərin kolleksiyalarında – Ermənistan İncəsənət Qalereyasında, Şərq İncəsənət Muzeyində (Moskva), Gürcüstan İncəsənət Muzeyində (Tbilisi) saxlanılır.Акоп Овнатян / Hakop Hovnatanian (Альбом репродукций).— Ереван: Издание Дома художника Армении, 1969.

 İrsi 
 Sergey Paracanov 1967-ci ildə "Akop Ovnatanyan " filmini çəkmişdir.
 Merkuridə Akop Ovnatanyanın şərəfinə krater adlandırılmışdır.

 İstinadlar 

 Əlavə ədəbiyyat 
 "Популярная художественная энциклопедия" 2-я книга, издательство "Советская энциклопедия", 1986 г.
 М. Казарян "Художники Овнатаняны" Москва, 1969 г.
Kateqoriya:Ermənistan rəssamları
Kateqoriya:Rusiya imperiyası rəssamları
Kateqoriya:İran rəssamları
Kateqoriya:XIX əsr rəssamları
Kateqoriya:Ovnatanyanlar